**S ú ť a ž n ý f o r m u l á r**

**obchodná verejná súťaž**

**na najvhodnejší návrh na uzatvorenie zmluvy o nájme nebytových priestorov v stavbe so súpis. č. 419 na pozemku parc. č. 21 na Bielej 6 v Bratislave, k. ú. Staré Mesto**

1. **Popis účelu nájmu**
2. **Plnenie hodnotiacich kritérií**:

*Účastník popíše (v rozsahu max. 150 slov), ako navrhovaný účel nájmu zohľadňuje kultúrne aspekty.*

*Pri hodnotení zámeru bude hodnotiaca komisia brať do úvahy, ako kvalitný, odborný a aktuálny je obsah a služby v oblasti kultúry, ako je ponuka služieb/aktivít dostupná pre všetkých návštevníkov a komunity, ako sú zodpovedné a vnímavé voči súdobým problémom a potrebám spoločnosti, či je zámer inovatívnym príspevkom reagujúcim na kontext a genius loci štvrte a či prináša do štvrte nové aktivity, prípadne vhodne dopĺňa existujúce prevádzky.*

*Kultúrne inštitúcie svojou činnosťou, kultúrnou ponukou a charakterom pozitívne pôsobia na svoje okolie – zachovávajú alebo podporujú jeho civilnosť, autentickosť a sú protiváhou komercializácie verejného priestoru. Ideálny projekt by tak mal smerovať k vytvoreniu kultúrneho priestoru, ktorý by mal multižánrové zameranie, prípadne špecializované zameranie na niektoré druhy umenia a žánre.*

*Hodnotiaca komisia bude zároveň prihliadať na kvalitu vizuálnej komunikácie, či je navrhnutá vo vzťahu k existujúcim kvalitám a zaujíma adekvátnu pozíciu v hierarchii prvkov vo verejnom priestore, či je inovatívna z hľadiska typografického, výtvarného a svojím prevedením.*